Tamaki mahsulotlari uchun texnik reglamentni tasdiqlash toʻgʻrisida
(resolution, 2025-05-01)

Oʻzbekiston Respublikasining “Texnik jihatdan tartibga solish toʻgʻrisida” hamda “Alkogol va tamaki mahsulotlarining tarqatilishini hamda isteʼmol qilinishini cheklash toʻgʻrisida” qonunlariga muvofiq, shuningdek, tamaki va tamaki mahsulotlariga quyiladigan yagona texnikaviy talablarni belgilash maqsadida Vazirlar Mahkamasi qaror qiladi: 1. Quyidagilar: Tamaki mahsulotlarini aniqlash qoidalarini, tamaki mahsulotlari va tamakini hamda nikotinni isteʼmol qilish moslamalarini identifikatsiya qilish maqsadlari, isteʼmol qilish moslamalariga qoʻyiladigan talablar, ishlab chiqarish, tashish va saqlash shartlariga qoʻyiladigan talablar, tamaki mahsulotlarining, tamaki va nikotinni isteʼmol qilish moslamalarining isteʼmol oʻrovlari, isteʼmol oʻrovlariga joylashtiriladigan axborotlarga, shuningdek, tibbiy ogohlantirishlarni qoʻllashga doir talablarni nazarda tutuvchi Tamaki mahsulotlari toʻgʻrisidagi texnik reglament 1-ilovaga muvofiq; Tamaki mahsulotlari toʻgʻrisidagi texnik reglamentni joriy etish sxemasi 2-ilovaga muvofiq tasdiqlansin. 2. Texnik reglament 2025-yil 1-yanvardan boshlab amalga kiritilsin. Texnik reglamentga kiritilgan tamaki mahsulotlari va tamaki hamda nikotinni isteʼmol qilish moslamalari oʻtish davri mobaynida amaldagi texnik jihatdan tartibga solish sohasidagi normativ hujjatlar asosida muomalaga chiqarilishi maʼlumot uchun qabul qilinsin. 3. Oʻzbekiston Respublikasi Hukumatining 3-ilovaga muvofiq ayrim qarorlari mazkur qaror bilan tasdiqlangan Tamaki mahsulotlari toʻgʻrisidagi texnik reglament amalga kiritilgan kundan eʼtiboran oʻz kuchini yoʻqotgan deb hisoblansin. 4. Tamaki mahsulotlari toʻgʻrisidagi texnik reglament amalga kiritilishi munosabati bilan unda koʻrsatilgan mahsulotlar va xizmatlarni standartlashtirish boʻyicha ilgari qabul qilingan normativ-huquqiy hujjatlar majburiylik xususiyatini yoʻqotishi va belgilangan tartibda mazkur Tamaki mahsulotlari toʻgʻrisidagi texnik reglamentga zid boʻlmagan qismida qoʻllanilishida ixtiyoriylik kasb etishi maʼlumot uchun qabul qilinsin. 5. Vazirlar Mahkamasi huzuridagi Oʻzbekiston texnik jihatdan tartibga solish agentligi: manfaatdor vazirliklar va idoralar bilan birgalikda ushbu qaror bilan tasdiqlangan Tamaki mahsulotlari toʻgʻrisidagi texnik reglament amalga kiritilgan kundan boshlab tamaki va tamaki mahsulotlarini standartlashtirish boʻyicha normativ hujjatlarni qoʻllashda ularning majburiylik xususiyatini bekor qilish va ixtiyoriyligini taʼminlash yuzasidan belgilangan tartibda zarur choralarni koʻrsin; Oʻzbekiston Milliy teleradiokompaniyasi Oʻzbekiston Milliy axborot agentligi bilan birgalikda Tamaki mahsulotlari toʻgʻrisidagi texnik reglamentning maqsadi, mazmuni, uni qoʻllash tartibi toʻgʻrisida aholi, davlat va xoʻjalik boshqaruvi organlari, tadbirkorlik faoliyati subyektlarining keng xabardor qilinishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. Tamaki mahsulotlari toʻgʻrisidagi texnik reglament (keyingi oʻrinlarda — Texnik reglament) Oʻzbekiston Respublikasining “Texnik jihatdan tartibga solish toʻgʻrisida”gi Qonuniga muvofiq ishlab chiqilgan boʻlib, tamaki mahsulotlari va tamakini hamda nikotinni isteʼmol qilish moslamalariga talablarni belgilash orqali fuqarolarning hayotini yoki sogʻligʻini muhofaza qilish, xaridorlarni (isteʼmolchilarni) chalgʻituvchi harakatlarning oldini olish maqsadida Oʻzbekiston Respublikasi hududida qoʻllanilishi va bajarilishi majburiy boʻlgan yagona talablarni belgilaydi. 2. Mazkur Texnik reglamentning talablari Texnik reglamentga 1-ilovada keltirilgan Texnik reglament talablari qoʻllaniladigan tamaki mahsulotlar va tamakini hamda nikotinni isteʼmol qilish moslamalari roʻyxatiga muvofiq tamaki mahsulotlarini ishlab chiqarish, tamgʻalash, saqlash, tashish va tamakini hamda nikotinni isteʼmol qilish moslamalarini tamgʻalashga nisbatan qoʻllaniladi. 3. Texnik reglament: eksport qilishga yoki Oʻzbekiston Respublikasi hududi orqali tranzit uchun moʻljallangan; yuridik shaxslar tomonidan koʻrgazmali namunalar, sinovlar uchun namunalar sifatida sotish maqsadisiz olib kirilgan; jismoniy shaxslar, jumladan, chet el fuqarolari tomonidan oʻz ehtiyojlari uchun foydalanish va keyinchalik sotish maqsadisiz olib kirilgan tamaki mahsulotlari va tamakini hamda nikotinni isteʼmol qilish moslamalariga nisbatan qoʻllanilmaydi. 4. Tamaki mahsulotlari va tamakini hamda nikotinni isteʼmol qilish moslamalari mazkur Texnik reglament talablariga muvofiq boʻlgan takdirda Oʻzbekiston Respublikasi hududida muomalaga chiqariladi. Agar boshqa Texnik reglamentlarda tamakini hamda nikotinni isteʼmol qilish moslamalari yoki tamaki mahsulotlarining ayrim turlariga talablar belgilangan boʻlsa, u holda ushbu tamakini hamda nikotinni isteʼmol qilish moslamalari yoki tamaki mahsuloti turlari ularga nisbatan qoʻllaniladigan barcha texnik reglamentlarning talablariga javob berishi kerak. 5. Mazkur Texnik reglamentda quyidagi atama va taʼriflar qoʻllaniladi: identifikatsiya — tamaki mahsulotlari va tamakini hamda nikotinni isteʼmol qilish moslamalarini mazkur Texnik reglamentni qoʻllash sohasiga taalluqli ekanligini aniqlash; identifikatsiya qilish natijasi — identifikatsiya qilinadigan mahsulot va moslamalarni Texnik reglamentga 1-ilovada keltirilgan tamaki mahsulotlariga va tamakini hamda nikotinni isteʼmol qilish moslamalari turiga tegishli yoki tegishli emasligini aniqlash; import qiluvchi — norezident boʻlgan xorijiy hamkorlardan olingan tamaki mahsulotlarini va tamakini hamda nikotinni isteʼmol qilish moslamalarini Oʻzbekiston Respublikasi hududida erkin muomalaga chiqaruvchi, ushbu moslamalarning Texnik reglament talablariga muvofiqligi uchun javobgar hisoblangan Oʻzbekiston Respublikasi rezidenti boʻlgan shaxs; ingrediyent — tamaki mahsulotlarini ishlab chiqarishda foydalaniladigan va tayyor tamaki mahsulotlarida, shu jumladan, oʻzgartirilgan shaklda mavjud boʻlgan modda (xom ashyo bundan mustasno); ishlab chiqaruvchi — Oʻzbekiston Respublikasi hududida oʻz nomidan tamaki mahsulotlari va tamakini hamda nikotinni isteʼmol qilish moslamalarini ishlab chiqarish yoki ishlab chiqarish va muomalaga kiritish bilan qonunchilikda belgilangan tartibda shugʻullanuvchi hamda ushbu moslamalarining Texnik reglament talablariga muvofiqligi uchun javobgar boʻlgan yuridik shaxs, jumladan, xorijiy ishlab chiqaruvchi; ishlab chiqaruvchi vakolat bergan shaxs — qonunchilik hujjatlarida belgilangan tartibda roʻyxatdan oʻtgan, ishlab chiqaruvchi, shu jumladan, xorijiy ishlab chiqaruvchi bilan tuzilgan shartnoma asosida ushbu ishlab chiqaruvchi nomidan muvofiqlikni baholash (tasdiqlash) boʻyicha harakatlarni amalga oshiruvchi va tamaki mahsulotlarini Oʻzbekiston Respublikasi hududida muomalaga kiritish, shuningdek, tamaki mahsulotlarining Texnik reglament talablariga muvofiq kelmasligi uchun javobgar shaxs; kafolatlangan saqlash muddati — ishlab chiqaruvchi (import qiluvchi) tomonidan transportda tashish va saqlashga doir shartlarga rioya etilgan taqdirda, ishlab chiqaruvchi tomonidan tamaki mahsulotlarining Texnik reglament talablariga muvofiqligi kafolatlangan saqlash muddati (oylarda); kartrij (kapsula) — nikotin yetkazib berishning yopiq turdagi elektron tizimi bilan birgalikda foydalanish uchun maxsus ishlab chiqilgan, sanoat usulida nikotinli yoki nikotinsiz suyuqlik bilan toʻldirilgan va foydalanuvchi tomonidan qayta toʻldirish uchun moʻljallanmagan bir martalik mahsulot; konteyner — nikotin yetkazib berishning ochiq turdagi elektron tizimi bilan birgalikda ishlatish uchun maxsus ishlab chiqilgan, foydalanuvchi tomonidan mustaqil ravishda nikotinli va nikotinsiz suyuqlik bilan toʻldirish (qayta toʻldirish) uchun moʻljallangan koʻp marotaba ishlatiladigan buyum. Konteyner isteʼmolchiga elektron nikotin yetkazib berishning ochiq turdagi elektron tizimi bilan birgalikda (qurilmaning tarkibiy qismi sifatida) yoki nikotinli va nikotinsiz suyuqlikni oʻz ichiga olgan mustaqil tovar sifatida sotilishi mumkin; litsenziar — tovar belgisiga boʻlgan huquqqa ega, litsenziya shartnomasi asosida bunday tovar belgisidan foydalanish huquqini beruvchi yuridik yoki jismoniy shaxs; nikotin — tamakining barglari va poyalari tarkibida mavjud boʻlgan yoki sintez yoʻli bilan olingan alkaloid; suqma varaq — tamaki mahsulotlarining isteʼmol oʻrovi ichiga joylangan va Texnik reglamentga zid boʻlmagan maʼlumotlar joylashtirilgan varaq. Suqma varaqdan isteʼmolchi oʻrovning tashqarisida, jumladan, uning qadoqlash plyonkasi yoki boshqa shaffof oʻrash materiali ostida foydalanishga yoʻl qoʻyilmaydi; tamaki — tamaki mahsulotini ishlab chiqarish uchun xom ashyo olish maqsadida yetishtiriladigan, Nicotiana Tabacum va Nicotiana Rustica turlariga tegishli ituzumdoshlar oilasiga mansub boʻlgan Nicotiana navidagi oʻsimlik; tamaki mahsuloti — chekish, jumladan, tamakini va nikotinni isteʼmol qilish moslamalaridan foydalangan holda chekish, shuningdek, shimish, chaynash, hidlash yoki boshqacha usullarda isteʼmol qilish uchun xom ashyo sifatida toʻliq yoki qisman tamaki bargidan va (yoki) tamaki oʻsimligining boshqa qismlaridan tayyorlangan mahsulotlar (qonunchilikka muvofiq roʻyxatdan oʻtkazilgan dori vositalari bundan mustasno). Quyidagilar tamaki mahsulotlari jumlasiga kiradi: tarkibida xom ashyo sifatidagi tamaki bargi va (yoki) tamaki oʻsimligining boshqa qismlari mavjud boʻlgan mahsulot. Chekiladigan mahsulotlar (papiroslar, sigaralar, sigaretalar, sigarillalar (sigaritalar), qizdiriladigan tamaki mahsulotlari, chilim uchun tamaki, ingichka qirqilgan, chekiladigan tamaki, trubka uchun tamaki) va chekilmaydigan mahsulotlar (nosvoy, tamakili snyus, hidlanadigan tamaki, chaynaladigan tamaki) shunday mahsulot boʻlishi mumkin; tarkibida nikotin yoki nikotinning hosilalari, jumladan, nikotin tuzlari, eritmalari, nikotinli suyuqliklar yoki tarkibida nikotinli gellar mavjud boʻlgan, lekin tamaki bargi va (yoki) oʻsimligining boshqa qismlari mavjud boʻlmagan mahsulot. Chekiladigan mahsulotlar (nikotin yetkazib berishning elektron tizimlari uchun nikotinli suyuqliklar, nikotin suyuqligi boʻlgan elektron sigaretalar, chilim uchun nikotinli aralashmalar) va chekilmaydigan mahsulotlar (nikotinli snyus) shunday mahsulot boʻlishi mumkin; tarkibida tamaki va nikotin mavjud boʻlmagan, lekin tamaki va nikotinni isteʼmol qilish moslamalari bilan birga foydalanish uchun moʻljallangan mahsulot (nikotin yetkazib berishning elektron tizimlari uchun nikotinsiz suyuqliklar, nikotinsiz suyuqligi boʻlgan elektron sigaretalar, chilim uchun nikotinsiz qorishmalar); tamaki mahsulotining bloki — tamaki mahsulotlarining muayyan miqdordagi isteʼmol oʻrovlarini oʻz ichiga olgan guruhli isteʼmol idishi birligi; tamaki mahsuloti hamda tamakini va nikotinni isteʼmol qilish moslamasining nomi (brend) — ishlab chiqaruvchi tomonidan belgilangan tamaki mahsuloti hamda tamakini va nikotinni isteʼmol qilish moslamasi belgisi; tamaki mahsulotining va tamakini hamda nikotinni isteʼmol qilish moslamasining isteʼmol oʻrovi (qutisi) (keyingi oʻrinlarda — isteʼmol oʻrovi) — tamaki mahsulotini va (yoki) tamakini hamda nikotinni isteʼmol qilish moslamasini bevosita joylash va uni oxirgi isteʼmolchiga realizatsiya qilish uchun moʻljallangan, transportda tashish va saqlashning tayyorlovchi tomonidan belgilangan shartlariga rioya etilganda, kafolatlangan saqlash muddati ichida ularning isteʼmol xossalari saqlanishini taʼminlaydigan oʻrov; tamakini hamda nikotinni isteʼmol qilish moslamalari — tarkibida nikotin boʻlgan yoki nikotin boʻlmagan isteʼmolchi tomonidan nafas orqali yutiladigan aerozolni (bugʻni, tutunni) olish uchun foydalaniladigan elektron yoki boshqa asboblar (moslamalar), shu jumladan, nikotin yetkazib berishning elektron tizimlari, tamakini qizdirish tizimlari, chilimlar, trubkalar, mushtuklar, shuningdek, ularning tarkibiy qismlari va elementlari (bundan tibbiy asbob-uskunalar va tibbiy buyumlar mustasno); tamgʻa — mahsulotni identifikatsiyalash va u haqidagi maʼlumotlarni isteʼmolchiga yetkazish maqsadida qadoqqa yoki yorliqqa bosiladigan matn, shartli belgi va (yoki) grafik tasvir koʻrinishidagi maʼlumot; tarkibida nikotin mavjud boʻlgan mahsulotlar — chekish, shimish, chaynash, hidlash yoki boshqacha usullarda, shu jumladan, tamakini va nikotinni isteʼmol qilish moslamalari yordamida isteʼmol qilish uchun foydalanishga tayyorlangan, tarkibida nikotin yoki uning hosilalari, shuningdek, nikotin tuzlari, eritmalari boʻlgan mahsulotlar, nikotinli suyuqliklar yoki tarkibida nikotin mavjud boʻlgan gellar (qonunchilikka muvofiq roʻyxatdan oʻtkazilgan dori vositalari va tarkibida nikotin tabiiy holda mavjud boʻlgan oziq-ovqat mahsulotlari bundan mustasno); tibbiy ogohlantirish — tamaki mahsuloti va tamakini hamda nikotinni isteʼmol qilish moslamasining isteʼmol oʻroviga joylashtiriladigan tamaki mahsulotlarini isteʼmol qilishning inson sogʻligʻiga salbiy taʼsiri toʻgʻrisidagi axborot; transport qadogʻi — agregatsiyalash jarayonida isteʼmol yoki guruhli qadoqdagi (blok) tamaki mahsulotlarini birlashtiruvchi, joydan joyga koʻchirishda shikastlanishdan mahsulotni himoyalash maqsadida uning saqlanishi va transportda tashish uchun qoʻllanuvchi va mustaqil transport birligini hosil qiluvchi (jumladan, birinchi daraja transport qadogʻi hamda keyingi daraja transport qadoqlari) qadoq; uglerod monooksidi — uglerodni oʻz ichiga olgan toʻliq yonmaydigan mahsulot; filtr — chekiladigan tamaki mahsulotlarining ayrim turlarini ishlab chiqarish jarayonida oʻrnatiladigan, ular chekilganda tamaki tutunining bir qismini ushlab turishni taʼminlaydigan qurilma; xom ashyo — tamaki mahsulotlarini ishlab chiqarishda foydalaniladigan, yigʻib olingandan keyin va (yoki) boshqa sanoat qayta ishlashdan oʻtgan tamaki va nikotin; xushboʻy moddalar — oʻziga xos hid va (yoki) taʼm beruvchi ingrediyentlar, shu jumladan, xushboʻylashtiruvchi moddalar; yaroqlilik muddati — ishlab chiqaruvchi tomonidan belgilangan davr boʻlib, bu davrda tamaki mahsuloti Texnik reglament talablariga muvofiqligi kafolatlanadi; chekilmaydigan tamaki mahsulotlari — shimish, chaynash yoki hidlash uchun moʻljallangan tamaki mahsuloti; qatron — tarkibida nikotin boʻlmagan tamaki tutunining suvsizlangan kondensati. 6. Tamaki mahsulotlari va tamakini hamda nikotinni isteʼmol qilish moslamalarini identifikatsiya qilish quyidagi maqsadlarda amalga oshiriladi: ularni mazkur Texnik reglamentni qoʻllash sohasiga kiritish; mahsulotning ishlab chiqaruvchi, ishlab chiqaruvchi vakolat bergan shaxs yoki import qiluvchi tomonidan berilgan maʼlumotga muvofiqligini tasdiqlash; bozorning barcha ishtirokchilari manfaatlari muhofazasini taʼminlash. 7. Tamaki mahsulotlarini quyidagilar identifikatsiya qiladi: ishlab chiqaruvchi (ishlab chiqaruvchi vakolat berilgan shaxs), import qiluvchi (sotuvchi); mahsulot muvofiqligini baholash va tasdiqlash maqsadida sertifikatlashtirish organi; Oʻzbekiston Respublikasi hududida muomaladagi mahsulotlarning Texnik reglamentlar talablariga muvofiqligini tekshirish maqsadida vakolatli davlat organlari. 8. Tamaki mahsulotlarini va tamakini hamda nikotinni isteʼmol qilish moslamalarini identifikatsiya qilish bir yoki bir nechta usullar bilan amalga oshiriladi: vizual usullar: a) isteʼmol oʻrovida isteʼmolchi uchun koʻrsatilgan maʼlumotga koʻra — isteʼmol oʻrovida koʻrsatilgan mahsulot turi nomini Texnik reglamentda koʻrsatilgan tamaki mahsulotlari turlari taʼriflari bilan solishtirish orqali; b) nikotin borligi boʻyicha — isteʼmol oʻrovida nikotin borligi toʻgʻrisidagi maʼlumotlar mavjudligini tekshirish orqali; v) qoʻllash usuli boʻyicha — isteʼmol oʻrovida yoki suqma varaqda tamaki mahsuloti isteʼmol qilish uchun kerak boʻlgan moslamaga (turi, markasi, modeli) yoki isteʼmol qilish uchun moslamadan foydalanish nazarda tutilmasa, tamaki mahsulotini isteʼmol qilinadigan usuliga koʻrsatma mavjudligini tekshirish orqali; instrumental usullar: a) qizdirish uchun moʻljallangan tamaki mahsulotlari tarkibida nikotinning mavjudligi; b) isteʼmolchi oʻrovidagi yoki suqma varaq maʼlumotlarga muvofiq tarkibida qizdiriladigan tamaki yoki tamakisiz aralashma mavjud mahsulotni isteʼmol qilganda yonish jarayonining yoʻqligi. Yonish jarayonining yoʻqligi 100 sm3 aerozolda uglerod oksidi (CO), azot oksidi (NO) va azot oksidlari (NOx) miqdorini oʻlchash yoʻli bilan aniqlanadi. Ushbu moddalarning qizdiriladigan tamaki mahsuloti aerozolidagi miqdori qoʻyidagi jadvalda belgilangan yoʻl qoʻyiladigan eng yuqori darajadan oshmasligi kerak. 9. Tamaki mahsulotlarini instrumental usullar bilan identifikatsiya qilish amaliyoti tamaki mahsulotlarini vizual usullar bilan identifikatsiya qilish mumkin boʻlmagan taqdirda qoʻllaniladi. Bunday identifikatsiya uslubi standartlar roʻyxatiga kiritilgan standartlarda belgilangan tadqiqot (sinovlar) va oʻlchovlar usullariga muvofiq akkreditatsiya qilingan sinov laboratoriyalarida (markazlarida) tadqiqotlar (sinovlar) oʻtkazish yoʻli bilan amalga oshiriladi. 10. Bir dona sigaretalar tutunidagi qatron miqdori: filtrli sigaretada oʻn milligramdan; filtrsiz sigaretada oʻn olti milligramdan oshmasligi kerak. 11. Bir dona filtrli sigareta tutunida uglerod monooksidining miqdori oʻn milligramdan oshmasligi kerak. 12. Bir dona sigareta (filtrli yoki filtrsiz) yoki qizdiriladigan tamaki mahsuloti aerozolida (bugʻida, tutunida) nikotin miqdori bir milligrammdan oshmasligi kerak. Filtrli sigareta va filtrsiz sigaretani ishlab chiqarishda tarkibida tamaki va nikotin mavjud boʻlgan qogʻoz, filtr va kapsulalardan foydalanish mumkin emas. 13. Tarkibida nikotin mavjud boʻlgan suyuqlikda yoki nikotin eritmasida (shu jumladan, nikotin yetkazib berishning elektron tizimlari uchun nikotinli suyuqliklarda, shuningdek, elektron sigaretalarning nikotinli suyuqliklarida) nikotin konsentratsiyasi bir millilitrda yigirma milligrammdan oshmasligi kerak. 14. Nikotinli va nikotinsiz suyuqliklar solingan kartrij (kapsula) hajmi ikki millilitrdan oshmasligi kerak. Nikotinli va nikotinsiz suyuqliklar quyish uchun sigʻimning (konteynerning) hajmi oʻn millilitrdan oshmasligi kerak. Elektron sigareta rezervuarining hajmi besh millilitrdan oshmasligi kerak. 15. Tarkibida tamaki bargi va (yoki) tamaki oʻsimligining boshqa qismlari boʻlgan chekiladigan tamaki mahsulotlari uchun kimyoviy va mikrobiologik moddalar miqdorining yoʻl qoʻyiladigan eng yuqori darajalari Texnik reglamentga 2-ilovaga muvofiq belgilangan. 16. Tamaki mahsulotlarini ishlab chiqarishda foydalaniladigan xom ashyo va ingrediyentlar kelib chiqishini tasdiqlovchi hujjatlarga ega boʻlishi kerak. Zararli moddalar miqdorining yoʻl qoʻyiladigan eng yuqori darajalari texnik jihatdan tartibga solish sohasidagi amaldagi normativ hujjatlarda belgilangan talablarga mos kelishi kerak. 17. Saqlash sharoitlari xom ashyo va materiallarning shikastlanishini oldini olishi, ularning isteʼmol xususiyatlarining oʻzgarishini va ularni ifloslantiruvchi moddalardan himoya qilishni taʼminlashi kerak. 18. Tamaki mahsulotlarini ishlab chiqarishda quyidagi ingrediyentlardan foydalanishga yoʻl qoʻyilmaydi: Oʻzbekiston Respublikasida muomalasi taqiqlangan moddalar; Texnik reglamentga 3-ilovadagi tamaki mahsulotlarini ishlab chiqarishda ingridiyentlar sifatida foydalanishga ruxsat etilmaydigan moddalar. 19. Tarkibida nikotin mavjud boʻlgan va nikotin mavjud boʻlmagan mahsulotlarni ishlab chiqarishda quyidagi moddalardan ularning tozaligi quyidagi jadvalda koʻrsatilgandan kam boʻlmaganda foydalanishga ruxsat etiladi. 20. Texnik reglamentning 8 va 19-bandlarida keltirilgan jadvallarda, 10 — 15-bandlarida, 2-ilovada koʻrsatilgan moddalar tarkibini va miqdorini aniqlash, ulardan namunalar olish qoidalari hamda ushbu moddalarning tarkibi toʻgʻrisidagi maʼlumotlarning toʻgʻriligini aniqlash qoidalari Texnik reglament bilan tartibga solinadigan mahsulotlardan namunalarini olish, sinov va oʻlchov usullarini belgilovchi texnik jihatdan tartibga solish sohasidagi normativ hujjatlar roʻyxatiga kirgan standartlar bilan belgilaniladi. 21. Tamaki mahsulotlarini ishlab chiqarish uchun foydalaniladigan xom ashyoga undagi pestitsidlar tarkibining texnik jihatdan tartibga solish sohasidagi normativ hujjatlar talablariga muvofiqligi toʻgʻrisidagi maʼlumotlar ilova qilinishi kerak. 22. Moslamalar bilan isteʼmol qilish uchun moʻljallangan nikotinli va nikotinsiz mahsulotlar faqat Texnik reglamentning 35-bandi 8-kichik bandiga muvofiq ularning isteʼmol oʻrovida va (yoki) izohlarida koʻrsatilgan tamakini hamda nikotinni isteʼmol qilish moslamalari bilan qoʻllanilishi kerak. 23. Suyuqlik bilan toʻldirilgan idish (rezervuar va konteyner) va tamakini hamda nikotinni isteʼmol qilish moslamalari tashqi taʼsirlarga chidamli boʻlishi, toʻkilish va sinishidan himoya qilishni taʼminlaydigan konstruksiyaga yoki mexanizmga ega boʻlishi kerak. Agar rezervuar, konteyner yoki tamakini hamda nikotinni isteʼmol qilish moslamalari foydalanuvchi tomonidan mustaqil ravishda toʻldirish imkonini bersa, unda toʻkilishsiz toʻldirishni kafolatlaydigan konstruksiyaga yoki mexanizmga ega boʻlishi kerak. Ushbu bandda, shuningdek, Texnik reglamentning 8-bandida koʻrsatilgan talablarga muvofiqligini baholash usullari, Texnik reglament talablarini qoʻllash va amalga oshirish hamda muvofiqlikni baholash uchun zarur boʻlgan tadqiqot (sinov) va oʻlchov qoidalari hamda usullari, shu jumladan, namuna olish qoidalarini oʻz ichiga olgan standartlar roʻyxatiga kiritilgan standartlarda belgilanadi. 24. Tamaki mahsulotlari amaldagi yuklarni tashish qoidalariga muvofiq transport turlarida tashiladi. Transport vositalari yopiq, quruq, toza va begona hidlardan holi boʻlishi kerak. 25. Tamaki va oziq-ovqat mahsulotlari yoki boshqa tovarlarni bir vaqtning oʻzida tashishda ularning bir-biriga tegishi, ifloslanishi va tamaki mahsulotlari xususiyatlarining oʻzgarishini istisno qiladigan shartlar taʼminlanishi kerak. 26. Tamaki mahsulotlarini saqlash sharoitlari ularning isteʼmol xususiyatlarining buzilishi va oʻzgarishining oldini olishni, ifloslantiruvchi moddalardan himoya qilishni taʼminlashi kerak. Tamaki mahsulotlarining kafolatlangan saqlash muddati va saqlash shartlari ishlab chiqaruvchi tomonidan belgilanadi. 27. Oʻzbekiston Respublikasi hududida muomalada boʻlgan tamaki mahsulotlari ishlab chiqaruvchi tomonidan belgilangan kafolatlangan saqlash muddati yoki yaroqlik muddati davomida Texnik reglament talablariga muvofiq boʻlishi kerak. 28. Tamaki mahsulotlarini hamda tamakini va nikotinni isteʼmol qilish moslamalarini ishlab chiqaruvchilar texnik jihatdan tartibga solish sohasidagi normativ hujjatlar talablariga muvofiq ishlab chiqilgan va tasdiqlangan tamaki mahsulotining har bir turi boʻyicha texnologik yoʻriqnomalar mavjudligini taʼminlashi shart. 29. Ishlab chiqaruvchilar va ishlab chiqaruvchi vakolat bergan shaxslar Texnik reglament bilan tartibga solinadigan tamaki mahsulotlarini ishlab chiqarishda: tamaki mahsulotlarini ishlab chiqarish jarayonida ishlatiladigan xom ashyo, qadoqlash materiallari, texnologik vositalar va yordamchi materiallar nazorat qilinishini; tamaki mahsulotlarining ifloslanishini istisno qiladigan ishlab chiqarish binolari, texnologik uskunalar va inventarlardan tamaki mahsulotlarini ishlab chiqarish jarayonida foydalanilishini; xodimlarning shaxsiy gigiyena qoidalariga rioya qilishlari uchun sharoit mavjudligini; tamaki mahsulotlarini ishlab chiqarish jarayonida foydalaniladigan ishlab chiqarish va omborxonalar, texnologik uskunalar va inventarlarni tozalash, yuvish, dezinfiksiya qilish, zararsizlantirish hamda deratizatsiya usullari va davriylikni qoʻllanilishini taʼminlashi kerak. 30. Ishlab chiqaruvchi, ishlab chiqaruvchi vakolat bergan shaxs yoki Oʻzbekiston Respublikasi hududida sotiladigan tamaki mahsulotlarini import qiluvchi har yili, hisobot kalendar yilidan keyingi yilning birinchi choragining oxirgi kunidan kechiktirmay, Oʻzbekiston Respublikasi Alkogol va tamaki bozorini tartibga solish inspeksiyasiga Texnik reglamentga 4-ilovada belgilangan shaklga muvofiq ishlab chiqarilgan tamaki mahsulotlarida nikotin va tarkibida inson hayoti va sogʻligʻi uchun zararli boʻlgan moddalar miqdori yoʻl qoʻyiladigan eng yuqori darajalari boʻyicha laboratoriya tekshiruvlari natijalari toʻgʻrisida hisobot (keyingi oʻrinlarda — hisobot) berishi shart. 31. Hisobot Oʻzbekiston Respublikasida foydalanishga topshirilgan va hisobot tarkibidagi maʼlumotlar uzatilishi va saqlanishi maxfiyligini taʼminlagan holda, pochta aloqasi xizmati yoki elektron tizimi orqali taqdim etiladi. 32. Tamaki mahsulotlari va tamakini hamda nikotinni isteʼmol qilish moslamalari isteʼmol oʻroviga qadoqlanishi shart. 33. Filtrli va filtrsiz sigaretaning isteʼmol oʻrovida kamida yigirmata sigareta boʻlishi kerak. 34. Isteʼmol oʻrovining tashqi maydoni Texnik reglament talablari asosida tibbiy ogohlantirishni joylashtirish imkoniyatini taʼminlashi kerak. 35. Tamgʻa tamaki mahsulotlari va tamakini hamda nikotinni isteʼmol qilish moslamalari isteʼmol oʻrovlariga ishlab chiqaruvchi tomonidan bosiladi va unda quyidagi maʼlumotlar boʻlishi lozim: 1) mahsulot turining nomi. Bunda tamaki mahsuloti turining nomini tamaki mahsulotlari haqidagi boshqa maʼlumotlar bilan birgalikda qoʻllashga ruxsat etiladi, masalan, “20 dona filtrli sigaretalar”, “50 gramm trubkali tamaki”; 2) roʻyxatdan oʻtgan tovar belgisi yoki nomi; 3) isteʼmolchilarning daʼvolarini qabul qilish uchun ishlab chiqaruvchi vakolat bergan, Oʻzbekiston Respublikasi hududida roʻyxatga olingan tashkilotning nomi, manzili (amaldagi manzili) va telefon raqami va (yoki) elektron pochta manzili (bunday shaxs boʻlmagan taqdirda, isteʼmolchilarning daʼvolari ushbu tamaki mahsulotini Oʻzbekiston Respublikasi hududida roʻyxatdan oʻtgan ishlab chiqaruvchisi yoki import qiluvchisi tomonidan qabul qilinishi koʻrsatiladi). Vakolatli tashkilotning nomi, manzilini isteʼmol oʻrovining ichki tomonida oʻrov ochilganidan soʻng oʻqish uchun qulay boʻlgan joyga joylashtirishga yoʻl qoʻyiladi; 4) ishlab chiqaruvchi yoki import qiluvchining nomi va manzili (amaldagi manzili), shuningdek, tamaki mahsulotlarini ishlab chiqaruvchi mamlakat (masalan, “Oʻzbekistonda ishlab chiqarilgan”); 5) isteʼmol oʻrovidagi mahsulotlar soni (sigaretalar va boshqa chekiladigan donalarga taqsimlangan tamaki mahsulotlari uchun), soni va massasi (qizdiriladigan tamaki uchun), hajmi (nikotinli va nikotinsiz suyuqliklar uchun) va boshqa tortiladigan mahsulotlarning vazni haqidagi maʼlumotlar. Bunda haqiqiy hajm yoki massani isteʼmol oʻrovida koʻrsatilgan hajm yoki massaga nisbatan 10 foizgacha koʻp yoki kam boʻlishiga ruxsat etiladi; 6) ushbu bobning 3-paragrafiga muvofiq tibbiy ogohlantirish; 7) tarkibida nikotin mavjudligi haqida davlat tilidagi matn koʻrinishidagi axborot (filtrli yoki filtrsiz sigaretalar uchun tatbiq etilmaydi). Bunda quyidagi matn aks ettiriladi: “Nikotinsiz mahsulot”, “Nikotinli mahsulot”, “Tarkibida nikotin mavjud”); 8) isteʼmol qilish uchun moʻljallangan moslamaning nomi va (yoki) tovar belgisi va (yoki) nomi (turi, modeli) (moslamasiz isteʼmol qilishga moʻljallangan tamaki mahsuloti uchun tatbiq etilmaydi); 9) bitta sigaretaning tutunidagi qatron va nikotin miqdori haqidagi maʼlumot (filtrli yoki filtrsiz sigaretalar uchun); 10) “21 yoshga toʻlmagan shaxslarga sotish taqiqlanadi” ogohlantirish yozuvi; 11) tamaki mahsulotlari hamda tamakini va nikotinni isteʼmol qilish moslamalarini ishlab chiqarilgan oyi va yili; 12) kafolatlagan yaroqlilik muddati (nikotinli va nikotinsiz suyuqliklar uchun). Yaroqlilik muddati ishlab chiqaruvchi tomonidan belgilanadi, lekin saqlash shartlariga koʻra uch yildan ortmaydi; 13) tamaki mahsulotlariga nisbatan, tovarlarni raqamli markirovkalash va kuzatib borish milliy axborot tizimidagi maʼlumotlarni yigʻish terminallari, maxsus (mobil) ilovalar va lazer skanerlari orqali oʻqilishi va aniqlanishini taʼminlaydigan ikki oʻlchamli kod koʻrinishidagi majburiy raqamli identifikatsiyalash vositasi (markirovka kodlari). Tamaki mahsulotlari va tamakini hamda nikotinni isteʼmol qilish moslamalari tamgʻasida koʻrsatilgan maʼlumotlar oʻzgargan taqdirda, ishlab chiqaruvchi, ishlab chiqaruvchi vakolat bergan shaxs yoki import qiluvchi bunday oʻzgarishlarni kiritish boʻyicha tegishli hujjat qabul qilingan kundan boshlab oʻn ikki oy ichida isteʼmol oʻrovlari tegishli oʻzgartirishlar kiritilgan holda muomilaga chiqarilishini taʼminlashi shart. Bunda ishlab chiqaruvchi, ishlab chiqaruvchi vakolat bergan shaxs yoki import qiluvchi belgilangan muddat davomida tamaki mahsulotlarini avvalgi maʼlumotlar bilan muomalaga chiqarishga haqli. 36. Transport qadogʻidagi tamgʻa quyidagi maʼlumotlardan tashkil topgan boʻlishi kerak: ishlab chiqaruvchining nomi va yuridik manzili; import qiluvchining nomi va yuridik manzili (import qilinadigan mahsulotlar uchun); tamaki mahsulotlarining nomi; transport qadogʻidagi tamaki mahsulotlari soni; sertifikatlash toʻgʻrisidagi maʼlumotlar; ishlab chiqarilgan oyi va yili; kafolatlangan saqlash muddati; “Namlikdan saqlansin”, “Issiqlikdan uzoqroq tutilsin” manipulyatsiya belgilari; saqlash shartlari “Salqin va quruq joyda saqlansin”; har bir tamaki mahsulotning markirovka kodlarini birlashtiruvchi (agregatsiyalash), tovarlarni raqamli markirovkalash va kuzatib borish milliy axborot tizimidagi maʼlumotlarni yigʻish terminallari, maxsus (mobil) ilovalar va lazer skanerlari orqali oʻqilishi va aniqlanishini taʼminlaydigan ikki oʻlchamli kod koʻrinishidagi majburiy raqamli identifikatsiyalash vositasi (agregatsiya kodlari). 37. Tamaki mahsulotlari va tamakini hamda nikotinni isteʼmol qilish moslamalarining isteʼmol oʻroviga tamgʻa tushirish vositalari va texnologiyalari ushbu mahsulotlarni butun kafolatlangan saqlash muddati davomida saqlash, tashish va realizatsiya qilish jarayonlarida isteʼmol oʻrovidagi tamgʻaning but saqlanishini taʼminlashi lozim. 38. Tamgʻa, tamaki mahsulotining va tamakini hamda nikotinni isteʼmol qilish moslamasining nomi va tibbiy ogohlantirishdan tashqari, isteʼmol oʻrovini ochishda yozuvlar yaxlitligini buzilmaydigan qilib bosilishi lozim. 39. Tamaki mahsulotlarining isteʼmol oʻrovlarida chop etilgan maʼlumotlar, aksiz markalaridan tashqari boshqa bosma maʼlumotlar bilan yopilmasligi kerak. Tamaki mahsulotini shaffof oʻrash plyonkasi yoki isteʼmolchi qadoqlashning boshqa tashqi oʻrash materialida maʼlumot boʻlmasligi kerak. 40. Tamaki mahsulotlari, tamakini hamda nikotinni isteʼmol qilish moslamalarining isteʼmol oʻrovida, suqma varaqda: mazkur mahsulot boshqa tamaki mahsulotlaridan zararsizroq ekanligi haqida bevosita yoki bilvosita tasavvur hosil qiladigan har qanday atamalarni, taʼriflarni, belgilarni, ramzlarni yoki boshqa ishoralarni; bevosita yoki bilvosita tamaki mahsulotlarining jozibadorligini oshiruvchi taʼm, hid, xushboʻy hid beruvchi qoʻshimchalar va boshqa moddalar borligini yoxud ularning mavjud emasligini koʻrsatuvchi har qanday atamalarni, taʼriflarni, belgilarni, ramzlarni yoki boshqa ishoralarni; oziq-ovqat mahsulotlarining, dori vositalarining, dorivor oʻsimliklarning tasvirlarini, shuningdek, tamaki mahsulotining oziq-ovqat mahsuloti, dori vositasi yoki dorivor oʻsimlik bilan bevosita yoki bilvosita oʻzaro bogʻliqligi haqida tasavvur hosil qiladigan soʻzlarni yoki soʻz birikmalarini; tamaki mahsulotlarining qancha tez biologik parchalanishi yoki atrof tabiiy muhitga boshqacha tarzda maqbul taʼsir koʻrsatishi haqida bevosita yoki bilvosita tasavvur hosil qiladigan axborotni; tamaki mahsulotlarining ragʻbatlantiruvchi, tetiklashtiruvchi, shifobaxsh, yoshartiruvchi yoki boshqa ijobiy samaraga ega ekanligi haqida bevosita yoki bilvosita tasavvur hosil qiladigan axborotni; tamaki mahsulotlarining zararliligi borasida isteʼmolchini bevosita yoki bilvosita chalgʻitadigan axborotni, shu jumladan, “qatron miqdori kam”, “yengil”, “juda yengil”, “yumshoq”, “ekstra”, “ultra”, “ingichka” kabi soʻzlarni yoxud bunday soʻzlar bilan bir oʻzakli soʻzlarni, bunday soʻzlarning chet tillardagi analoglarini, shuningdek, bunday soʻzlarning chet tillardan tarjima qilinadigan analoglarini joylashtirish taqiqlanadi. 41. Isteʼmol oʻrovlarda, blok (quti) va transport qadogʻida tamaki mahsulotlarini tavsiflovchi va Texnik reglament talablariga zid boʻlmagan boshqa maʼlumotlarni qoʻllashga ruxsat etiladi. 42. Agar mahsulot toʻgʻrisidagi maʼlumotni tamaki mahsulotlarining isteʼmol oʻrovlarida toʻliq aks ettirish iloji boʻlmasa, bunday maʼlumotlarni suqma varaqda joylashtirilishi mumkin. 43. Tamaki mahsulotlarining va tamakini hamda nikotinni isteʼmol qilish moslamalarining isteʼmol oʻrovidagi maʼlumotlar davlat tilida bosiladi va boshqa tillarda ham takrorlanishi mumkin. Roʻyxatga olingan tovar belgisi yoki sanoat namunasiga kiritilgan soʻzlar tarzidagi belgi uni roʻyxatdan oʻtkazgan tilda qoʻllaniladi. 44. Har bir tamaki mahsulotlari va tamakini hamda nikotinni isteʼmol qilish moslamalarining isteʼmol oʻrovida (chilimning oʻrovi bundan mustasno), shuningdek, tamaki mahsulotlarining blokida matnli yozuv yoki tasvir koʻrinishidagi tibbiy ogohlantirish joylashtiriladi. Chilim suvdonida uning yuzasining kamida oltmish besh foizini egallaydigan, tamaki mahsulotini isteʼmol qilish tufayli yuzaga kelgan kasallik oqibatlarini koʻrsatuvchi tasvir va tegishli mazmundagi matn tarzida tibbiy ogohlantirish boʻlishi kerak. 45. Tamaki mahsulotlarining isteʼmol oʻrovida (qutisida) uning old tomonining yuqori qismidagi asosiy yuzasining kamida oltmish besh foizini hamda orqa tomonining pastki qismidagi asosiy yuzasining kamida oltmish besh foizini egallaydigan, tamaki mahsulotini isteʼmol qilish tufayli yuzaga kelgan kasallik oqibatlarini koʻrsatuvchi tasvir va tegishli mazmundagi matn tarzida tibbiy ogohlantirish bosiladi. Tibbiy ogohlantirish matni tamaki mahsulotlari isteʼmol oʻrovining yuqori chetiga parallel ravishda joylashtirilishi va davlat tili hamda rus tillarida bosilishi lozim. 46. Tamaki mahsulotlarining blokida tamaki mahsuloti bloki gorizontal joylashtirilganda, chap qismida old va orqa tomonida hamda vertikal joylashtirilganda, yuqori qismida asosiy yuzaning kamida oltmish besh foizini egallaydigan, tamaki mahsulotini isteʼmol qilish tufayli yuzaga kelgan kasallik oqibatlarini koʻrsatuvchi tasvir va tegishli mazmundagi matn tarzida tibbiy ogohlantirish bosiladi. Blokda tibbiy ogohlantirishlar, isteʼmol oʻrovida joylashtirish talablariga muvofiq blokning oldi va orqa tomonlarida tibbiy ogohlantirishdagi maʼlumotlarni mutanosib masshtablashtirishni inobatga olgan holda joylashtiriladi. Mazkur talab shaffof polietilen plyonkadan tayyorlangan tamaki mahsulotlari bloklariga nisbatan tatbiq etilmaydi. 47. Tamaki bargidan va (yoki) tamaki oʻsimligining boshqa qismlaridan tayyorlangan mahsulotlar, trubka va mushtuk isteʼmol oʻroviga hamda chilim suvdonida (nosvoy, qizdiriladigan tamaki mahsulotlari bundan mustasno) joylashtiriladigan tibbiy ogohlantirish namunalari toʻplami Texnik reglamentga 5-ilovaga muvofiq; Qizdiriladigan tamaki mahsulotlari isteʼmol oʻroviga joylashtiriladigan tibbiy ogohlantirish namunalari toʻplami Texnik reglamentga 6-ilovaga muvofiq; Tarkibida nikotin yoki nikotinning hosilalari, shu jumladan, nikotin tuzlari, eritmalari, nikotinli suyuqliklar yoki tarkibida nikotinli gellar mavjud boʻlgan, lekin tamaki bargi va (yoki) tamaki oʻsimligining boshqa qismlari mavjud boʻlmagan mahsulotlar hamda tarkibida tamaki va nikotin mavjud boʻlmagan, lekin tamakini hamda nikotinni isteʼmol qilish moslamalari bilan birga foydalanish uchun moʻljallangan mahsulotlar, isteʼmol oʻroviga joylashtiriladigan tibbiy ogohlantirish namunalari toʻplami Texnik reglamentga 7-ilovaga muvofiq; Nosvoy isteʼmol oʻroviga joylashtiriladigan tibbiy ogohlantirish namunalari toʻplami Texnik reglamentga 8-ilovaga muvofiq joylashtiriladi. Bunda: tibbiy ogohlantirish tasvirining oʻlchamlari kamida 300 dpi (duymdagi nuqta) boʻlishi kerak; tibbiy ogohlantirish tasvirlari aylanish prinsipiga muvofiq qoʻllaniladi. Texnik reglamentning 48 — 50-bandlarida belgilangan tartibda tibbiy ogohlantirishning tomonlari nisbati oʻzgarganda: tasvir bilan band boʻlmagan, lekin u uchun ajratilgan maydon isteʼmol oʻrovi asosiy yuzasining kengligigacha va blok oʻrovi asosiy yuzasining balandligiga (gorizontal joylashtirilganda) yoki kengligigacha (vertikal joylashtirilganda) Pantone 448C rangiga mos keladigan rang bilan toʻldiriladi. Tasvirni egallagan maydon va Pantone 448C rangi bilan toʻldirilgan maydon jami isteʼmol oʻrovi va blokning har bir asosiy yuzasi maydonining kamida oltmish besh foizini tashkil qilishi kerak; tasvir bilan band boʻlmagan maydon qolganda ishlab chiqaruvchi, ishlab chiqaruvchi vakolat bergan shaxs va import qiluvchi tomonidan ushbu maydonni tibbiy ogohlantirish tasviri bilan toʻldirish maqsadi bildirilsa, Oʻzbekiston Respublikasi Sogʻliqni saqlash vazirligiga tegishli tibbiy ogohlantirish tasviridagi axborotning mohiyatini oʻzgartirmagan holda, ushbu tasvirning oʻlchamlari va (yoki) mazmunini ishlab chiqaruvchi, ishlab chiqaruvchi tomonidan vakolat berilgan shaxs va import qiluvchi tomonidan taqdim etilgan isteʼmol oʻrovi va bloklarning oʻlchamlariga muvofiq ularning asosiy yuzasining kamida 65 foizini qoplaydigan qilib oʻzgartirib berishga ruxsat etiladi. Bunda oʻzgartirilgan tibbiy ogohlantirish tasvirlari qoʻllanilganda, isteʼmol oʻrovi va bloklarning asosiy yuzasi tasvir bilan band boʻlmagan, lekin buning uchun ajratilgan maydon qolganda, ushbu tibbiy ogohlantirishning tomonlari nisbati Texnik reglamentning 48 — 50-bandlarida belgilangan tartibda oʻzgartiriladi va Pantone 448S rangidan foydalanish talab etilmaydi. 48. Agar tamaki mahsulotlari bloki va isteʼmol oʻrovining old yoki orqa tomonlari asosiy yuzasining balandligi va kengligi nisbati 1,28 dan kam boʻlsa, u holda: tibbiy ogohlantirishning maydoni undagi tasvir maydoni blok va isteʼmol oʻrovning har bir asosiy tomoni maydonining kamida oltmish besh foizini tashkil etadigan tarzda oʻzgartiriladi; tibbiy ogohlantirish tasviri bloklarining old va orqa asosiy tomonlari chap burchagiga joylashtiriladi. Bunda joylashtiriladigan tasvir tomonlari nisbatini tasdiqlangan tibbiy ogohlantirish namunalarining tomonlari nisbatidan oʻttiz besh foizdan koʻp boʻlmagan miqdorga kengaytirishga ruxsat etiladi. 49. Agar tamaki mahsulotlari bloki va isteʼmol oʻrovining asosiy old yoki orqa tomonlari asosiy yuzasining balandligi va kengligi nisbati 1,28 dan ortiq va 1,92 dan kam boʻlsa, tibbiy ogohlantirishning maydoni undagi tasvir maydoni bloki va isteʼmol oʻrovining har bir asosiy tomoni maydonining kamida oltmish besh foizini tashkil etadigan tarzda oʻzgartiriladi. Bunda joylashtiriladigan tasvir tomonlari nisbatini tasdiqlangan tibbiy ogohlantirish namunalarining tomonlari nisbatidan yigirma besh foizdan koʻp boʻlmagan miqdorga kengaytirishga ruxsat etiladi. 50. Agar tamaki mahsulotlari isteʼmol oʻrovining va blokining old yoki orqa tomonlari asosiy yuzasining balandligi va kengligi nisbati 1,92 dan ortiq boʻlsa, u holda: tibbiy ogohlantirish tasvir oʻlchami uning kengligi isteʼmol oʻrov va blokining kengligiga mos keladigan tarzda oʻzgartiriladi; ogohlantiruvchi tasvirga qoʻyilgan matn (matnning bir qismi) oq bosh harflar bilan, qalin, aniq, oʻqishga qulay shriftda, iloji boʻlsa, uning hajmini eng uzun satr ajratilgan maydonning chetiga yetib borgunga qadar kattalashtirish kerak. Satr oraligʻi shrift balandligidan oshmasligi kerak. Bunda joylashtiriladigan tasvir tomonlari nisbatini tasdiqlangan tibbiy ogohlantirish namunalarining tomonlari nisbatidan yigirma besh foizdan koʻp boʻlmagan miqdorga kengaytirishga ruxsat etiladi. 51. Tamakini hamda nikotinni isteʼmol qilish moslamasining isteʼmol oʻrovida, chilimning oʻrovi bundan mustasno, oʻrov asosiy tomonlari yuzasining kamida oltmish besh foizini egallaydigan matnli yozuv va (yoki) tasvir koʻrinishidagi tibbiy ogohlantirish boʻlishi kerak. 52. Tamakini va nikotinni isteʼmol qilish moslamasining isteʼmol oʻrovida (chilimning isteʼmol oʻrovi bundan mustasno) “Ushbu qurilma sogʻligʻingizga zarar yetkazadigan va qaramlikka olib keladigan tamaki yoki nikotinni isteʼmol qilish uchun moʻljallangan. Bolalar qoʻli yetmaydigan joyda saqlansin!” degan tibbiy ogohlantirish joylashtirilishi lozim. Yozuv matni oq fonda qora harflar bilan qalin, aniq, oʻqilishi oson shriftda qoʻllaniladi. Yozuv qalinligi kamida 1 mm boʻlgan qora ramkaga joylashtiriladi. Ramka bilan oʻralgan maydon, shu jumladan, ramkaning oʻz maydoni, isteʼmol oʻrovining old tomoni yuqori qismida, asosiy yuzasining kamida oltmish besh foiziga teng boʻlgan maydoni va orqa tomoni asosiy yuzasining kamida oltmish besh foizini egallashi kerak. Bunda tamakini hamda nikotinni isteʼmol qilish moslamasining isteʼmol oʻrovi bir nechta, shaffof boʻlmagan oʻrovlardan iborat boʻlganda, tibbiy ogohlantirish uni oxirgi isteʼmolchiga realizatsiya qilish uchun moʻljallangan qavatiga joylashtiriladi. 53. 51 va 52-bandlardagi talablar tamakini hamda nikotinni isteʼmol qilish moslamalarining tamaki mahsulotini qizdirish orqali aerozol (tutun, bugʻ) ishlab chiqish jarayonida bevosita ishtirok etmaydigan tarkibiy qismlar va elementlarining isteʼmol oʻrovlariga nisbatan tatbiq etilmaydi. 54. Tamaki mahsulotlari va tamakini hamda nikotinni isteʼmol qilish moslamalarining isteʼmol oʻrovlariga joylashtiriladigan tibbiy ogohlantirishdagi axborot koʻpi bilan uch yilda bir marta yangilanadi. Tamaki mahsulotlari va tamakini hamda nikotinni isteʼmol qilish moslamalarining isteʼmol oʻrovlari uchun moʻljallangan tibbiy ogohlantirish tasvirlari Oʻzbekiston Respublikasi Sogʻliqni saqlash vazirligi tomonidan tasdiqlangan tibbiy ogohlantirish namunalarining amal qilish muddati tugashidan bir yil oldin ishlab chiqariladi. 55. Tamaki mahsulotlari va tamakini hamda nikotinni isteʼmol qilish moslamalarining mazkur Texnik reglamentga muvofiqligi uning talablariga bevosita rioya etish orqali taʼminlanadi. 56. Tamaki mahsulotlari namunalarini tanlab olish, tadqiq qilish (sinash) va oʻlchash usullari ushbu talablarni qoʻllash hamda amalga oshirish uchun zarur boʻlgan tadqiqot (sinash) va oʻlchash qoidalari hamda usullarini, shu jumladan, namuna olish qoidalari texnik reglamentlar va mahsulot muvofiqligini baholashni oʻz ichiga olgan standartlar roʻyxatiga kiritilgan standartlarda belgilanadi. 57. Oʻzbekiston Respublikasi hududida muomalaga chiqariladigan tamaki mahsulotlari hamda tamakini va nikotinni isteʼmol qilish moslamalari Texnik reglament talablariga muvofiqligi boʻyicha baholanishi (tasdiqlanishi) lozim. Tamaki mahsulotlarining muvofiqligini baholash (tasdiqlash) tamaki mahsulotlarini hamda tamakini va nikotinni isteʼmol qilish moslamalarini ishlab chiqaruvchi (ishlab chiqaruvchi tomonidan vakolat berilgan shaxs) yoki import qiluvchi (sotuvchi) boʻlgan, Oʻzbekiston Respublikasi hududida roʻyxatdan oʻtgan yuridik shaxslar yoki yakka tartibdagi tadbirkorlarning arizasiga koʻra amalga oshiriladi. 58. Tamaki mahsulotlari muomalaga chiqarilgunga qadar quyidagi sxemalardan biriga muvofiq muvofiqlik deklaratsiyasi shaklida muvofiqligi tasdiqlanishi kerak: sigaretalar uchun — 3d, 4d va 6d sxemalar; boshqa turdagi tamaki mahsulotlari uchun — 1d va 2d. 59. Tamaki mahsulotlarining muvofiqligini deklaratsiyalashda Oʻzbekiston Respublikasi qonunchilik hujjatlariga muvofiq ishlab chiqaruvchi (ishlab chiqaruvchi vakolat bergan shaxs) yoki import qiluvchi (sotuvchi) ariza beruvchi boʻlishi mumkin. 60. Seriyali ishlab chiqarilgan sigaretning muvofiqlik deklaratsiyasi 3d va 6d sxemalar, seriyali ishlab chiqarilgan boshqa turdagi tamaki mahsulotlari — 1d sxema, sigaretlar partiyalari — 4d sxema, boshqa turdagi tamaki mahsulotlari partiyalari — 2d sxema boʻyicha amalga oshiriladi. 61. Tamaki mahsulotlarining muvofiqligini deklaratsiyalashda ariza beruvchi quyidagilar boʻlishi mumkin: 1d, 3d va 6d sxemalari uchun — ishlab chiqaruvchi (ishlab chiqaruvchi vakolat bergan shaxs); 2d va 4d sxemalar uchun ishlab chiqaruvchi (ishlab chiqaruvchi vakolat bergan shaxs) yoki import qiluvchi (sotuvchi). 62. Tamaki mahsulotlarining muvofiqligini deklaratsiyalash sxemasi ariza beruvchi tomonidan tanlanadi. 63. 1d va 2d sxemalar boʻyicha tamaki mahsulotlarining muvofiqligi ariza beruvchi tomonidan oʻz dalillari asosida deklaratsiyalanadi. Tamaki mahsulotlari namunalarini sinovdan milliy akkreditatsiya tizimining reyestriga kiritilgan akkreditatsiyalangan sinov laboratoriyasida (markazida) oʻtkaziladi. 3d, 4d va 6d sxemalar boʻyicha tamaki mahsulotlarining muvofiqligi ariza beruvchi tomonidan oʻz dalillari va milliy akkreditatsiya tizimining reyestriga kiritilgan akkreditatsiyalangan sinov laboratoriyasi (markazi) ishtirokida olingan dalillar asosida dekloratsiyalanadi. 64. Tamaki mahsulotlarining muvofiqligini deklaratsiyalashda ariza beruvchi: tamaki mahsulotlarining ushbu Texnik reglament talablariga muvofiqligini tasdiqlovchi hujjatlarni ishlab chiqadi va tahlil qiladi, shu jumladan: isteʼmol qadogʻi namunasi (mavjud boʻlsa); suqma varaq (mavjud boʻlsa); tamaki mahsulotlari namunalarini ushbu Texnik reglamentlar talablariga muvofiqligini sinov bayonnoma(lar)i (sigaretlar uchun); yetkazib berish shartnomasi (kontrakt) va yuk tashish hujjatlari (2d, 4d diagrammalari); sifat menejmenti tizimi sertifikati (sertifikat nusxasi) (6d diagrammasi); ariza beruvchining tanloviga koʻra tamaki mahsulotlarining ushbu Texnik reglament talablariga, shuningdek, unga nisbatan qoʻllaniladigan Oʻzbekiston Respublikasining boshqa texnik reglamentlari (mavjud boʻlsa) talablariga muvofiqligini tasdiqlash uchun asos boʻlgan boshqa hujjatlar. Ariza beruvchi: ushbu Texnik reglamentning 7 — 9-bandlariga muvofiq tamaki mahsulotlarini identifikatsiyalashni amalga oshiradi; ishlab chiqarish nazoratini taʼminlaydi va tamaki mahsulotlarini ishlab chiqarish jarayoni ushbu Texnik reglament talablariga muvofiqligini taʼminlash uchun barcha zarur choralarni koʻradi (ld, 3d va 6d sxemalar); sifat menejmenti tizimining barqaror ishlashini taʼminlash uchun barcha zarur choralarni koʻradi (6d diagramma); belgilangan tartibda tasdiqlangan yagona shakl va qoidalarga muvofiq tuzilgan muvofiqlik deklaratsiyasini qabul qiladi; Oʻzbekiston Respublikasi bozorida mahsulotning muvofiqlik belgisini qoʻllaydi. Muvofiqlikni tasdiqlash tartib-taomilini tugatgandan soʻng, ariza beruvchi ushbu bandning ikkinchi — sakkizinchi xatboshilarida nazarda tutilgan hujjatlar va muvofiqlik deklaratsiyasini oʻz ichiga olgan hujjatlar toʻplamini shakllantiradi. 65. Ishlab chiqaruvchi (ishlab chiqaruvchi vakolat bergan shaxs) tamaki mahsulotining har bir nomi uchun yoki bir turdagi ishlab chiqarilgan tamaki mahsulotlarining assortimenti uchun bitta muvofiqlik deklaratsiyasini qabul qilishga haqli. Import qiluvchi (sotuvchi) bitta yetkazib berish shartnomasi doirasida tamaki mahsulotining har bir nomi uchun yoki bir turdagi tamaki mahsulotlarining assortimenti uchun bitta muvofiqlik deklaratsiyasini qabul qilishga haqli. 66. Muvofiqlik deklaratsiyasi Oʻzbekiston Respublikasi qonunchilik hujjatlarida belgilangan tartibda roʻyxatdan oʻtkazilishi kerak. 1d, 3d va 6d sxemalar boʻyicha tamaki mahsulotlarining muvofiqligini deklaratsiyalashda muvofiqlik deklaratsiyasining amal qilish muddati 3 yil. Tamaki mahsulotlari partiyasi uchun muvofiqlik deklaratsiyasining amal qilish muddati belgilanmaydi. 67. Texnik reglament kuchga kirgan paytdan boshlab Oʻzbekiston Respublikasi hududida texnik tartibga solish sohasida amal qiluvchi va tamaki mahsulotlariga talablar belgilovchi normativ hujjatlar Texnik reglamentga muvofiqlashtirilgunga qadar Texnik reglamentga zid boʻlmagan qismlari boʻyicha amal qiladi. 68. Texnik reglament kuchga kirgunga qadar tamaki mahsulotlariga berilgan sanitariya-epidemiologiya xulosalari va muvofiqlik sertifikatlari ularning amal qilish muddati tugagunga qadar amal qiladi. 69. Texnik reglamentlar talablariga rioya etilishi ustidan davlat nazorati tamaki mahsulotlarining tarqatilishini hamda isteʼmol qilinishini cheklash sohasidagi vakolatli davlat organlari tomonidan oʻz vakolatlari doirasida Oʻzbekiston Respublikasi qonunchilik hujjatlarida belgilangan tartibda amalga oshiriladi. 70. Texnik reglament talablari buzilishida aybdor boʻlgan shaxslar Oʻzbekiston Respublikasi qonunchilik hujjatlarida belgilangan tartibda javobgar boʻladi. 1. Moddalar: Agaritsin kislotasi (Acidumagaricinicum); Qayin smola yogʻi (Oleum Betulaeempyreumaticum); Erkin yoki bogʻlangan gidrosiyan kislotasini oʻz ichiga olgan achchiq bodom yogʻi (Oleum Amygdalarumamarum); Sassafras moyi (Oleum Sassafratis); Juniper smola yogʻi (Oleum Juniperiempyreumaticum); Kofur yogʻi (Oleumcamphoratum); Kofur (Camphor); Kumarin (Coumarin); Safora (Safflower); Tuyon (Thujone). 2. Quyidagilardan tayyorlangan xushboʻy moddalar: Achchiq tungi soyaning daraxtsimon poyasi (Stipites Dulcamarae); Kofur daraxti (Lignum Camphorae); Oddiy qirqoyoqning ildizpoyasi (Rhizoma Poiypodii); Oʻtlar pulegiya yalpiz (burga yalpizi) (Nerba Pulegii); Quassia yogʻochi (Lignum Quassiae); Sovun daraxti qobigʻi (Cortex Quillaja); Tansi oʻtlar (Nerba Tanaceti); Ruye oʻsimliklari (Nerba Rutae); Sassafralarning poyasi, barglari, qobigʻi (Stipes, Folium, Cortex Sassafratis); Dorivor qashqaberdi (Millilotus officinalis); Tonka loviya (Semen Toncae); Liatris hidli (Liatris odoratissima); Xushboʻy chiqamiq (Asperula odorata). 3. Tetiklik va (yoki) hayotiylik bilan bogʻliq boʻlgan moddalar, shu jumladan: Kofein (caffeine); Guarana (guarana); Taurin (taurine). 4. Mahsulot sogʻliq uchun foydali yoki sogʻliq uchun xavf-xatarlarni kamaytiradi degan tasavvur hosil qiladigan moddalar, shu jumladan: C vitamini; E vitamini; muhim yogʻ kislotalari, shu jumladan: omega-3 va omega-6. 5. Ajralib chiqadigan tamaki tutuniga rang berish xossasiga ega moddalar, shu jumladan: boʻyoqlar; pigmentlar, shu jumladan, titan dioksidi. 6. Yonmaydigan shakldagi kanserogen, mutagen yoki reproduktiv toksik xossaga ega moddalar. 1. Quyidagilardan tayyorlangan xushboʻy moddalar: Achchiq tungi soyaning daraxtsimon poyasi (Stipites Dulcamarae); Kofur daraxti (Lignum Camphorae); Oddiy qirqoyoqning ildizpoyasi (Rhizoma Poiypodii); Oʻtlar pulegiya yalpiz (burga yalpizi) (Nerba Pulegii); Quassia yogʻochi (Lignum Quassiae); Sovun daraxti qobigʻi (Cortex Quillaja); Tanse oʻtlar (Nerba Tanaceti); Ruye oʻsimliklari (Nerba Rutae); Sassafralarning poyasi, barglari, qobigʻi (Stipes, Folium, Cortex Sassafratis); Shirin yonsa (Millilotus officinalis); Dorivor qashqaberdi (Millilotus officinalis); Tonka loviya (Semen Toncae); Liatris hidli (Liatris odoratissima); Diatsetil (Diacetyl); Xushboʻy chiqamiq (Asperula odorata). 2. Ajralib chiqadigan aerozol (bugʻ)ning rang berish xossalariga ega boʻlgan moddalar. 3. Mahsulot sogʻliq uchun foydali xossalarga ega yoki sogʻliq uchun xavfi kam degan tasavvur hosil qilish uchun qoʻllaniladigan oziqa mahsulotlari va moddalar: C vitamini; E vitamini; muhim yogʻ kislotalari: omega-3 va omega-6. 4. Gʻayrat va (yoki) hayotiy kuch bilan bogʻlanadigan moddalar, shu jumladan: Kofein (caffeine); Guarana (guarana); Taurin (taurine). 5. Ammoniy, ammiak va ularning hosilalari (shu jumladan, diammoniy fosfat). 6. Moddalar, shu jumladan: E atsetat vitamini (alfa-tokoferol asetat); Atsetil propionil; Dietilenglikol; Tetrahidrokannabinol izomerlari. 7. Yonmaydigan shakldagi kanserogen, mutagen yoki reproduktiv toksik xossalarga ega boʻlgan moddalar. BosqichlariSubyektTadbir nomiMuddati1-bosqichOʻzbekiston texnik jihatdan tartibga solish agentligi,Sogʻliqni saqlash vazirligiTasdiqlangan Tamaki mahsulotlari toʻgʻrisidagi texnik reglamentni sertifikatlashtirish organlari, sinov laboratoriyalariga yetkazish.Uch kun muddatda2-bosqichOʻzbekiston texnik jihatdan tartibga solish agentligi,Sogʻliqni saqlash vazirligi,Alkogol va tamaki bozorini tartibga solish inspeksiyasi1. Texnik jihatdan tartibga solish hujjatlarini xatlovdan oʻtkazish hamda tamaki va tamaki mahsulotlarini standartlashtirish boʻyicha mavjud normativ hujjatlar roʻyxatini tuzish.Bir oy muddatda2. Majburiylikni bekor qilish hamda tamaki va tamaki mahsulotlarini standartlashtirish boʻyicha normativ hujjatlarni qoʻllashda ixtiyoriylikni belgilangan tartibda taʼminlash toʻgʻrisida qaror qabul qilish.Oʻn kun muddatda3-bosqichOʻzbekiston texnik jihatdan tartibga solish agentligiTamaki va tamaki mahsulotlarining Tamaki mahsulotlari toʻgʻrisidagi texnik reglamentlar talablariga muvofiqligini baholash boʻyicha sertifikatlashtirish organlari, sinov laboratoriyalarini akkreditatsiya doirasini kengaytirish choralarini koʻrish.Olti oy muddatda4-bosqichOʻzbekiston texnik jihatdan tartibga solish agentligi,Sogʻliqni saqlash vazirligi,Alkogol va tamaki bozorini tartibga solish inspeksiyasiTasdiqlangan Tamaki mahsulotlari toʻgʻrisidagi texnik reglamentni qoʻllash maqsadlari, mazmuni hamda tartibi toʻgʻrisida jamoatchilik, davlat va xoʻjalik boshqaruvi organlari, tadbirkorlik subyektlari keng xabardor qilinishini taʼminlash.Rejaga muvofiq5-bosqichOʻzbekiston texnik jihatdan tartibga solish agentligi,Sogʻliqni saqlash vazirligiTasdiqlangan Tamaki mahsulotlari toʻgʻrisidagi texnik reglament talablariga rioya etilishi ustidan davlat nazoratini taʼminlash.Oʻrnatilgan tartibda6-bosqichOʻzbekiston texnik jihatdan tartibga solish agentligi,Alkogol va tamaki bozorini tartibga solish inspeksiyasiTasdiqlangan Tamaki mahsulotlari toʻgʻrisidagi texnik reglamentni qoʻllash amaliyotini monitoring qilish hamda tizimli asosda Vazirlar Mahkamasiga maʼlumotlarni kiritib borish.Har chorakda 1. Vazirlar Mahkamasining “Tamaki mahsulotlari toʻgʻrisidagi umumiy texnik reglamentni tasdiqlash haqida” 2019-yil 1-fevraldagi 74-son qarori. 2. Vazirlar Mahkamasining “Tamaki mahsulotlari toʻgʻrisidagi Umumiy texnik reglamentga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yuqumli boʻlmagan kasalliklar profilaktikasi, sogʻlom turmush tarzini qoʻllab-quvvatlash va aholining jismoniy faolligi darajasini oshirish chora-tadbirlari toʻgʻrisida” 2018-yil 18-dekabrdagi PQ-4063-son qarori)” 2019-yil 25-dekabrdagi 1034-son qarori. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Respublika oziq-ovqat sanoatini jadal rivojlantirish hamda aholini sifatli oziq-ovqat mahsulotlari bilan toʻlaqonli taʼminlashga doir chora-tadbirlar toʻgʻrisida” 2020-yil 9-sentabrdagi PQ-4821-son qarori)” 2021-yil 21-dekabrdagi 766-son qaroriga 1-ilovaning 4-bandi.